
З А П И С Н И К

од седмата седница на Советот за координација и следење на процесот на Партнерството за отворена власт 2024-2026 година одржана на 26.02.2026 година
Скопје, февруари 2026 годинa
З А П И С Н И К

Од седмата седница на Советот за координација и следење на процесот на Партнерството за отворена власт 2024-2026 година,

 одржана на 26.02.2026 година 
Седмата седница на Советот започна во 09:00 часот и се одржа по електронски пат преку платформата достапна на ПОВ порталот.
Претседавач на седмата седница беше г-ѓа Гордана Гапиќ Димитровска, Национален координатор за Партнерството за отворена власт, Министерство за јавна администрација (МЈА).
На седницата присуствуваа членовите: 

· Гордана Гапиќ Димитровска - Национален координатор за Партнерството за отворена власт, Министерство за јавна администрација; 
· Александра Спасевска - Министерство за финансии;
· Ели Чакар - Министерство за локална самоуправа;
· Маја Петковска Лесес - Генерален секретаријат на Владата на Република Северна Македонија;
· Лидија Таневска Јадровска  - Врховeн суд на Република Северна Македонија;
· Никола Јовановски  - Центар за правни истражувања и анализи;
· Ивана Велкова  - АЛДА;
· Марија Сунчевска - Транспаренси Интернатионал;
· Данче Даниловска Бајдевска - Фондација Метаморфозис;
· Стојан Мишев - Здружение за еманципација, еднаквост и солидарност на жените;

· Герман Филков - Центар за граѓански комуникации; 

· Аркин Јахији - Министерство за правда;
како и замениците членови на советот: 

· Марина Шаф-Радеска - Министерство за јавна администрација;

· Кузман Куновски - Министерство за животна средина и просторно планирање;
· Весна Матевска – ХЕРА и
· Симона Младеновска - Балканска мрежа за развој на граѓанско општество.
На седницата не присуствуваа следните членови: Мелита Гочевска - Министерство за животна средина и просторно планирање, Златко Атанасов - Собрание на Република Северна Македонија, Елизабета Божиноска – ХЕРА, Aња Босилкова-Антовска - Балканска мрежа за развој на граѓанско општество.
На седницата присуствуваше и Леа Савева од Министерството за јавна администрација.
*

 *
*
Врз основа на Предлогот на дневниот ред, Советот за координација и следење на процесот на Партнерството за отворена власт 2024-2026 го утврди следниов:

Д Н Е В Е Н   Р Е Д

· Усвојување на Записникот од Четвртата седница  на  Советот,
 одржана на 28.04.2025 година.
· Усвојување на Записникот од Шестата седница  на  Советот, 
одржана на 16.12.2025 година.

1. Предлог - Постапка за спроведување консултации со засегнати страни за креирање на нови приоритети и заложби во рамките на процесот „Партнерство за отворена власт” со  временска рамка.
2. Предлог - Јавен повик за пријавување на учество во процесот на ко-креирање на Акциски план за Партнерство за отворена власт 2026-2028 година со Пријава. 
3. Предлог-критериуми за оценување на релевантноста и поврзаноста на заложбите од процесот на  ко-креирање на акциски план за Партнерство за отворена власт со начелата на Партнерството за отворена власт.
4. Едукативен материјал за Партнерство за отворена власт.
5. Прашања и предлози.
               
  *

 *
*
Седмата седница на Советот за координација и следење на процесот на Партнерството за отворена власт 2024-2026 година ја отвори г-ѓа Гордана Гапиќ Димитровска - Национален координатор за Партнерството за отворена власт во улога на претседавач на оваа седница. 
На самиот почеток на седницата, едногласно беа усвоени Записникот од Четвртата седница на Советот, одржана на 28.04.2025 година и Записникот од Шестата седница на Советот, одржана на 16.12.2025 година, при што претставникот на Министерството за финансии гласаше усно поради технички проблеми.
*

 *
*

Работен дел:
Точка 1


Во рамки на првата точка беше разгледана и усвоена постапката за спроведување консултации со засегнатите страни за креирање на нови приоритети и заложби, која опфаќа идентификација на релевантни чинители, спроведување јавни повици и консултативни средби, обработка на доставените предлози и подготовка на нацрт-документ за јавна расправа. Воедно, Герман Филков ја презентираше предложената временска рамка за реализација на активностите по фази, со утврдени рокови за консултации, финализирање и усвојување на документот, при што ги наведе и приоритетните области и теми предвидени за Националниот акциски план за Партнерство за отворена власт 2026–2028 година.
Точка 2, 3 и 4
Советот ги разгледа предложените документи и ги усвои како основа за започнување на процесот на ко-креирање на Националниот акциски план за Партнерство за отворена власт 2026–2028 година. Гордана Гапиќ Димитровска ги информираше членовите дека во месец април се планира одржување на три настани и тоа првиот настан за отпочнување на процесот на ко-креирање на НАП7 кој ќе се одржи во Скопје, и два регионални настани во Штип и Гостивар.
Точка 5

Во рамки на дискусијата по точката „Прашања и предлози“, Данче Даниловска Бајдевска информираше дека 43 граѓански организации го потврдиле своето членство во Мрежата на граѓански организации за Партнерство за отворена власт.

Никола Јовановски информираше дека во областа „Отворено судство“ е обезбеден проект преку кој ќе се реализираат дел од активностите предвидени во тековниот акциски план, додека останатите активности ќе бидат новоразвиени и ќе се вклучат во новиот акциски план.

Герман Филков истакна дека е во тек реализацијата на заложбата 1.3 – Јавно објавување на склучените договори за концесии и воспоставување јавно-приватни партнерства.

Данче Даниловска Бајдевска дополнително информираше дека во однос на заложбата 4.1 – Дигитализација на процесите за финансиско известување на политичките партии, активно се работи на подготовка на подзаконските акти во соработка со Министерството за финансии. Како предизвик беше посочено обезбедувањето средба со министерот за правда, но беше нагласено дека постои поддршка и подготвеност за соработка од страна на министерката за финансии, што создава услови за реализација на заложбата доколку и Министерството за правда даде соодветна поддршка.

Стојан Мишев предложи, при организацијата на првиот настан за отпочнување на процесот на ко-креирање на НАП 7, да се разгледа можноста за присуство на што поголем број министри.

Воедно, Гордана Гапиќ Димитровска даде одговор на прашањето поставено од Весна Матевска во врска со степенот на реализација на активностите за  интеграција на РЕСИ во процесот на ПВР.
*

*
*

Седницата заврши во 10.30 часот.

_______________________, 

ко-претседател на Советот за координација и следење на процесот на Партнерството за отворена власт 2024-2026 година



